Συντεταγμένες: 36°13′46.6″N 29°57′30.6″E﻿ / ﻿36.229611°N 29.958500°E﻿ / 36.229611; 29.958500

Η **Ανδριάκη** ή **Ανδριάκα** ή **Ανδριακή** (αρχαία ελληνικά: Ἀνδριάκη) ήταν αρχαία πόλη και λιμάνι της αρχαίας πόλης των Μύρων της Λυκίας. Βρίσκεται στη σημερινή επαρχία Ντεμρέ της Αττάλειας.

Η περιοχή διαθέτει μουσείο, το οποίο ήταν στην αρχαιότητα σιταποθήκη.

Ιστορία
-------

Η Ανδριάκη (ή Ανδριακή) αναφέρεται από τον Πτολεμαίο. Και ο Πλίνιος την αναφέρει ως *Andriaca civitas*, Myra (εδ. 27).

Ο Αππιανός ( *π.Χ.* iv. 82) λέει ότι το 42 π.Χ. ο Λεντούλος στάλθηκε από τον Βρούτο, για να μαζέψει χρήματα και έσπασε την αλυσίδα, που υπερασπιζόταν την είσοδο του λιμανιού και ανέβηκε τον ποταμό στα Μύρα.

Ανδριάκη (σχέδιο της πόλης)
Η Ανδριάκη είναι ξεκάθαρα το λιμάνι στο μικρό ποτάμι στο οποίο βρισκόταν η πόλη Μύρα, 20 στάδια πιο πάνω. ( Στράβων. σελ. 666. ) Πρέπει να ήταν στην Ανδριάκη, όπως παρατηρεί ο Κράμερ, όπου ο Άγιος Παύλος και οι σύντροφοί του αιχμάλωτοι επιβιβάστηκαν στο αλεξανδρινό πλοίο, που ταξίδευε για την Ιταλία. (Πράξεις των Αποστόλων, xxvii. 5, 6.)

Η περιοχή
---------

Η πιο διάσημη περίοδος της Ανδριάκης υπήρξε επί αυτοκράτορα Αδριανού (117-138). Την περίοδο αυτή κατασκευάστηκαν η σιταποθήκη (τώρα Μουσείο των Πολιτισμών της Λυκίας) και η κατασκευή εμπορικής αγοράς/πλακώματος στην ανατολική πλευρά της. Η ανακάλυψη επιγραφών, που γράφτηκαν προς τιμή του Κωνσταντίνου Β', του Ιουλιανού και του Ουάλη έδειξε ότι η Ανδριακή πέτυχε να διατηρήσει τη σημασία της και σε μεταγενέστερες περιόδους (4ος αιώνας μ.Χ.).

Το Μουσείο των Πολιτισμών της Λυκίας αποτελείται από 8 τμήματα και έχει έκταση 2.307 τ.μ. Στην είσοδο του μουσείου οι επισκέπτες μπορούν να παρακολουθήσουν μία μικρή ταινία σχετικά με τον πολιτισμό της αρχαίας Λυκίας.

Στη βόρεια πλευρά της εισόδου υπάρχουν τα ερείπια μεγάλης ρωμαϊκής *horrea* με μία επιγραφή, που αναφέρει ότι ήταν του Αδριανού: η χρονολογία είναι το τρίτο προξενείο του Αδριανού, το 119 μ.Χ.

Στην Ανδριάκη έχει ανακαλυφθεί μία συναγωγή κατά τη διάρκεια ανασκαφών το 2009. Στον αρχαιολογικό χώρο μπορεί επίσης να δει κανείς ερείπια δύο εκκλησιών, εργαστήρια, μία στέρνα, ρωμαϊκά λουτρά και κτήρια του λιμανιού.

Εικόνες
-------

* Εκκλησία στην ΑνδριάκηΕκκλησία στην Ανδριάκη
* Εκκλησία στην ΑνδριάκηΕκκλησία στην Ανδριάκη
* Ανατολικά ΛουτράΑνατολικά Λουτρά
* Αγορά του λιμανιού της ΑνδριάκηςΑγορά του λιμανιού της Ανδριάκης
* Στέρνα της αγοράς της ΑνδριάκηςΣτέρνα της αγοράς της Ανδριάκης
* Περιοχή λιμανιού Ανδριάκης (Ανακατασκευασμένο πλοίο)Περιοχή λιμανιού Ανδριάκης (Ανακατασκευασμένο πλοίο)
* Περιοχή λιμανιού Ανδριάκης (Ανακατασκευασμένο πλοίο)Περιοχή λιμανιού Ανδριάκης (Ανακατασκευασμένο πλοίο)
* Περιοχή λιμανιού Ανδριάκης (Ανακατασκευασμένο πλοίο)Περιοχή λιμανιού Ανδριάκης (Ανακατασκευασμένο πλοίο)
* 
* Σχέδιο της πόλης ΑνδριάκηςΣχέδιο της πόλης Ανδριάκης
* Μουσείο Ανδριάκης ( Αναθηματική στήλη 12 θεών)Μουσείο Ανδριάκης ( Αναθηματική στήλη 12 θεών)
* Μουσείο Ανδριάκης (Γενική άποψη)Μουσείο Ανδριάκης (Γενική άποψη)
* Μουσείο Ανδριάκης (Γενική άποψη)Μουσείο Ανδριάκης (Γενική άποψη)
* Μουσείο Ανδριάκης Αναθηματική στήλη ΚακασμπόςΜουσείο Ανδριάκης Αναθηματική στήλη Κακασμπός

Παραπομπές
----------

1. 1 2 3 4  «Andriake Ancient City». *Antalya Tourist Information* (στα Αγγλικά). Ανακτήθηκε στις 22 Σεπτεμβρίου 2022.
2. ↑  Andriake opens partially to visits
3. ↑  «Andriake Ancient City Turkey | ArticHaeology / Articles on History». *www.artichaeology.com*. Ανακτήθηκε στις 22 Σεπτεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Andriake στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1770150518474903650006

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |